C 285/4
LT
Europos Sąjungos oficialusis leidinys
2023 8 14
5.
Patariamasis komitetas (15 VN) pritaria Komisijos vertinimui, kad sandoris, apie kurį pranešta, tikriausiai labai neapribos veiksmingos konkurencijos dėl vertikaliojo nekoordinuojamo poveikio, susijusio su tiksliniu konkuruojančių konsolėms skirtų vaizdo žaidimų platintojų konkurencijos ribojimu dėl susijungusio subjekto tikslinės visiško ar dalinio konkurencijos ribojimo strategijos, apribojant arba pabloginant prieigą prie bendrovės „Activision Blizzard“ konsolėms skirtų AAA šaudymo vaizdo žaidimų.
6.
Patariamasis komitetas (15 VN) pritaria Komisijos vertinimui, kad sandoris, apie kurį pranešta, tikriausiai labai ribotų veiksmingą konkurenciją dėl vertikaliojo nekoordinuojamo poveikio, susijusio su tiksliniu konkuruojančių konsolėms ar asmeniniams kompiuteriams skirtų vaizdo žaidimų platintojų, siūlančių debesijos žaidimų srautinio transliavimo paslaugas, konkurencijos ribojimu dėl to, kad susijungęs subjektas ribotų bendrovės „Activision Blizzard“ konsolėms ir asmeniniams kompiuteriams skirtų vaizdo žaidimų tiekimą.
7.
Patariamasis komitetas (15 VN) pritaria Komisijos vertinimui, kad sandoris, apie kurį pranešta, tikriausiai labai ribotų veiksmingą konkurenciją asmeninių kompiuterių operacinių sistemų tiekimo rinkoje dėl konglomerato poveikio, susijusio su bendrovės „Activision Blizzard“ žaidimų ir bendrovės „Microsoft“ žaidimų platinimo teikiant debesijos žaidimų srautinio transliavimo paslaugas susiejimu su „Windows“ operacine sistema.
Įsipareigojimai 8.
Patariamasis komitetas (12 VN) pritaria Komisijos išvadai, kad 2023 m. balandžio 20 d. pranešančiosios šalies pasiūlyta vartotojų licencija ir srautinio transliavimo paslaugų teikėjo licencija išsprendžia problemas, susijusias su i) konkuruojančių konsolėms ar asmeniniams kompiuteriams skirtų vaizdo žaidimų platintojų, kurie siūlo debesijos žaidimų srautinio transliavimo paslaugas, konkurencijos ribojimu dėl to, kad susijungęs subjektas ribotų bendrovės „Activision Blizzard“ konsolėms ir asmeniniams kompiuteriams skirtų vaizdo žaidimų tiekimą, ir ii) konglomerato poveikiu, susijusiu su bendrovės „Activision Blizzard“ žaidimų ir bendrovės „Microsoft“ žaidimų platinimo teikiant debesijos žaidimų srautinio transliavimo paslaugas susiejimu su „Windows“ operacine sistema.
1 VN nesutinka.
2 VN susilaiko.
9.
Patariamasis komitetas (12 VN) pritaria Komisijai, kad, jei pranešančioji šalis visapusiškai laikysis 2023 m. balandžio 20 d. pasiūlytų galutinių įsipareigojimų, sandoriu, apie kurį pranešta, tikriausiai nebus labai apribota veiksminga konkurencija vidaus rinkoje arba didelėje jos dalyje.
1 VN nepritaria.
2 VN susilaiko.
Suderinamumas su vidaus rinka ir Europos ekonominės erdvės susitarimu 10.
Patariamasis komitetas (12 VN) pritaria Komisijai, kad koncentracija, apie kurią pranešta, turi būti paskelbta suderinama su vidaus rinka ir Europos ekonominės erdvės susitarimu (2) pagal Susijungimų reglamento 2 straipsnio 2 dalį bei 8 straipsnio 2 dalį ir Europos ekonominės erdvės susitarimo 57 straipsnį.
1 VN nepritaria.
2 VN susilaiko.
(2) OL L 1, 1994 1 3, p.
3.